Mojosa

**Mojosa** estas adjektivo en Esperanto (la origina kaj plej ofte renkontata formo de la radiko **mojos/**), kun signifo egala al tiu de la angla vorto *cool* en ties signifo de *bonega* aŭ *laŭ la sociaj normoj de la junularo*. Efektive temas pri mallongigo de triradika kunmetaĵo **modernjunstila**. Ĝi estas parto de la junulara esperanta slango ekde la 2000-aj jaroj. La vorto jam aperis ankaŭ en Reta Vortaro kaj en novaj libraj vortaroj, sed ĝi ne estas parto de PIV.

## Historio, deveno kaj signifo 
La vorto ekestis en novembro de 2003 dum la TEJK-seminario en Söjtör (Hungario) per iniciato de Gregor Hinker, Felix Zesch, Carl Mäsak kaj ceteraj seminarianoj, kiam oni konstatis la fortan mankon de esperanto-vorto kiu signifus la samon kiel la angla vorto *cool*, sed ne en la laŭvorta senco (*malvarmeta*), sed en alia (*moderna*, *bonega*). Malkiel multaj aliaj proponoj pri slangaĵoj, ĝi ekuziĝis kaj enradikiĝis, unue inter junuloj, sed intertempe ankaŭ pli kaj pli en la pli aĝaj generacioj.

La seminaria laborgrupo konstatis, ke la esenco de la angla vorto *cool* tradukeblas kiel *modernjunstila* (emfazante tiel al moderneco, juneco kaj stileco), sed ĉar tion oni konstatis tro komplika, tro longa kaj ne tro *cool*-a, oni anstataŭe prenis la komencajn literojn de ĉiu de la tri radikoj (**m**odern' - **j**un' - **s**til') kaj el ili kreis mallongigon *MJS*, kiu laŭ sia po-litera elparolo *mo jo so* provizis bazon por la nova adjektivo *mojosa*.

La angla vorto **cool**, almenaŭ kiel interjekcio, jam estas en sufiĉe vasta uzado kaj tial *oficiala* laŭ la 15-a regulo de la Fundamenta Gramatiko. Ties priskribo, ke la internaciaj vortoj estu uzataj en Esperanto.*..ricevante nur la ortografion de tiu ĉi lingvo...* estas la ĉefa kaŭzo, ke ĝi ne venis en komunan uzon skribitan. La plej simplaj transskriboj estus aŭ **kul** aŭ **kuŭl**. La unua ĝenas al tiuj evitemaj kontraŭ homofonoj kaj la alia ĝenas al tiuj tradicie fidelaj al la Zamenhofa apliko de *ŭ*. **Kul** havas kiel avantaĝo apenaŭan riskon por konfuzo kun la kulo kaj samtempe estas koncize simpla. **Kuŭl** havas kiel avantaĝo pli fidelan prononcon kaj samtempe estas ortografie ŝajna al la fontvorto. Kvankam ne frapaj al la oreloj, ili tamen ja povas frapi al la okuloj. Kaŭze de tio, estas dubinda ke sen oficialigo de la Akademio la transskribo trovos lokon en skriba medio.

## Derivaĵoj 
Ĉar la vorto *mojosa* estas ĝenerale taksata kiel adjektivo derivita de radiko *mojos*', oni foje renkontas ankaŭ aliajn derivaĵojn faritajn de tiu sama radiko - ekzemple *mojosega* (=ege mojosa), *mojosi* (=esti mojosa), *mojose* (=per mojosa maniero) aŭ *mojosulo* (=mojosa ulo).

En 2011 magazino *La Ondo de Esperanto* publikigis recenzon kun vorto *momososa* (modern-matematiksciencstila), kiu estas se ne rekta derivaĵo, do certe uzas similecon kun *mojosa*.

## Ĝenerala uzo 
Nuntempe la vorto *mojosa* (kaj sufiĉe malpli ofte ĝiaj derivaĵoj) trovas oftan uzon dum esperanto-konversacioj, precipe ene de la junulara medio. Aliflanke, multaj de la pli aĝaj esperantistoj neniam konatiĝis kun la signifo de tiu vorto. La reago kaj ĝia akcepto inter tiu ĉi grupo tamen ĝenerale estas milda, komprenema kaj multe pli pozitiva ol la reago al aliaj similaj eroj de la junulara slango (ekzemple la eksperimenta prepozicio *na*).

### Oficialaj uzoj 
La kroata esperanto-renkontiĝo MIRO, kiu ĉiufoje transprenas alian signifon por la mallongigo en sia nomo, okazis en aŭgusto 2009 sub la nomo "Mojosa Internacia RenkontiĝO".

En majo 2009 la Itala Esperanto-Junularo unuafoje organizis aranĝon sub nomo "MJS - Montara Junulara Semajnfino" kies mallongigo estas aludo al la vorto "mojosa" respektive rekte la originalaj tri literoj el kiuj la vorto kreiĝis.

En revuo Esperanto de marto 2011 aperis artikolo de José Antonio Vergara pri la kongresa temo de la tiujara Universala Kongreso de Esperanto organizota de UEA en Kopenhago, titolita "Mojose en Kopenhago! Kun la junularo, en ĝia Internacia Jaro...".

Dum la solena malfermo de la 96-a UK en Kopenhago, la 24-an de julio 2011, Probal Dasgupta, la prezidanto de UEA, dufoje uzis la vorton "mojosa"; interalie en jena frazo: "Ni ĵus aŭskultis mojosan muzikan prezenton de la gejunuloj."

La slogano de Muzaiko estas *Mojoseco kaj Muziko: Muzaiko!*

## Kuriozaĵoj 
La radiko "mojos" tute kongruas kun la vortfaradaj principoj de Gavaro, fikcia slango bazita sur esperanto kreita de Manuel Halvelik.

## Mojoseco 
eta|400x400ra|Templinio de mojoseco, adaptita de *Cool Rules: Anatomy of an Attitude* fare de Dick Pountain kaj David Robins
Ne ekzistas objektiva esprimo de mojoseco, ĉar ĝi grande varias ene de kulturoj, ideologioj, interesoj kaj individuoj. Unu konsekvenca aspekto, tamen, estas, ke esti mojosa estas vaste vidita kiel dezirinda . Kvankam ekzistas neniu ununura koncepto nek objektiva manifestiĝo aŭ esprimo de mojoseco, mojoseco kiel trajto povas esti konsiderita de kelkaj malsamaj anguloj.

### Kiel kondutisma karakterizaĵo 
La sumo kaj substanco de mojoseco estas memkonscia fido je totala konduto, kiu implicas aron de specifaj kondutismaj trajtoj kiuj estas firme ankritaj en simbologio, aro de percepteblaj korpaj movoj, pozoj, mimikoj kaj voĉmoduladoj kiuj estas akiritaj kaj alprenu strategian socian valoron ene de certaj kuntekstoj .

Ĝenerale, mojoseco estas pozitiva trajto bazita sur la inferenco ke kultura objekto (ekz., persono aŭ varmarko) estas aŭtonoma laŭ taŭga maniero; tio estas, la persono aŭ varmarko ne estas limigitaj de la normoj, atendoj aŭ kredoj de aliaj . Ĝi ankaŭ povas rilati al foresto de konflikto, stato de harmonio kaj ekvilibro, kiel en "la lando estas mojoseco", aŭ kiel en "mojosa [spirita] koro." Tiaj signifoj, laŭ Thompson, estas afrikaj en origino. Mojoseco estas rilata en tiu signifo al kaj socia kontrolo kaj transcenda ekvilibro . Konceptoj de mojoseco ekzistis dum jarcentoj en pluraj kulturoj .

### Kiel modo 
[eta|Bengala viro sportanta [sunokulvitrojn, kiuj konvenas la koncepton de "mojoseco" en modo.]]
Koncerne modon, la koncepto de "mojoseco" transformiĝis de la 1960-aj jaroj ĝis la 1990-aj jaroj per iĝante integrita en la ĉeftendenco de kulturo. La amasproduktado de Usono de "pretportita" modo en la 1940-aj kaj 50-aj jaroj establis specifajn konvenciajn kostumojn kiel signojn de onies fiksita socia rolo en socio. Subkulturoj kiel ekzemple hipioj sentiĝis subpremitaj fare de la domina konservativa ideologio de la 1940-aj kaj 50-aj jaroj direkte al konformeco kaj ribelis. Laŭ la difino de Dick Pountain de "mojoseca", la moda robo de hipioj povas esti vidita kiel "mojoseca" pro ĝia elstara devio for de la normiga unuformeco kaj amasproduktado de vestaĵo kreita per la "totalisma" sistemo de modo . Plie, laŭ la teorio de trostreĉiĝo, tio manproduktado de modo de hipioj estas kio memstare igis ilian vestaĵon "mojoseca". Manfarita vestaĵo pasive ribelis kontraŭ konsumismo permesante al hipioj malakcepti tiun vivstilon, kiu siavice igis ilin "mojosecaj". Kiel rezulto de ilia malengaĝiĝo kun la establado, la amplekso de memkritiko estis limigita ĉar ilia masko filtris negativajn pensojn de senvaloro, kreskigante la ŝancon por memvaloro .

### Kiel epiteto 
Dum slangaj esprimoj estas kutime mallongdaŭraj vortfiguroj, *mojoseco* () estas aparte ĉiea slangvorto, plej precipe inter junularoj. Krom esti komprenita ĉie en la anglalingva mondo, la vorto eĉ eniris la vortprovizon de pluraj lingvoj krom la angla, kaj pluraj lingvoj havas siajn proprajn vortojn por la koncepto.

Tiusence, mojosa estas uzata kiel ĝenerala pozitiva epiteto aŭ interjekcio, kiu povas havi gamon da rilataj adjektivaj signifoj.

## Referencoj 
## Vidu ankaŭ 
* *Birth of the Cool*

## Eksteraj ligiloj 
* Enskribo en la reta taglibro de Felix Zesch, kiu klarigas la historion pri *mojosa*
* Radio Verda: Sonja Elen Kisa intervjuas Gregor Hinker de Aŭstrio - unu el la kunkreintoj de la junulara neologismo mojosa
* Diskuto pri *mojosa* en la *Dro Espo-adiskutforumo*, reputacia retejo pri esperanto-slango 
* Reklamo pri Esperanto aperos tra Google – artikolo en la Libera Folio mencias la vorton *mojosa* kaj donas klarigon en piednoto

Kategorio:Esperanto
Kategorio:Populara kulturo
Kategorio:Ne en PIV